લોકોના ઘરોને બહુ નુકસાન થયું છે. આખ વર્ષ માટે ભરેલા અનાજનો નાશ થયો છે. બચત ધોવાઈ ગઈ છે કારણ કે મોટા ભાગના લોકો બૅન્કમાં પૈસા રાખતા નથી. સહુથી વધુ ખરાબ એ કે જમીનનું ઊપરનું પડ ધોવાઈ ગયું છે. ખેતરની સરહદો અલોપ થઈ ગઈ છે. આ મુલાકાત દરમિયાન મારી સાથે જે નરેન્દ્રભાઈ, કલ્પેશભાઈ અને મોહનભાઈ હતા તેમણે કહ્યું, ‘આ આફત કેટલાક લોકો માટે છૂપા આશીર્વાદ સાબિત થઈ છે. આ પૂરને કારણે જો કોઈ એક વર્ગ ખાસ રાજી હોય તો તે રેતી-માફિયાઓનો છે. બનાસ નદી પૂરનાં પાણી સાથે લાખો ટન રેત પણ લઈ આવી છે, જે હવે છેક અમદાવાદ સુધી બધે બાંધકામમાં વપરાશે.’